**Seznam vprašanj za samopreverjanje kakovosti zapisov vrednot izobraževalne organizacije**

**VREDNOTE**

**Primernost vsebine**

* Ali so naštete vrednote take, da jih lahko uresničujemo/se po njih ravnamo na ravni izobraževalne organizacije?
* Ali so našteti izrazi, ki res pomenijo vrednote, ali pa tudi taki, ki ne sodijo med vrednote?
* Ali so naštete vrednote med seboj skladne, ali pa so med njimi tudi take, ki so si v nasprotju?
* Ali so dodani opisi vrednot, kaj posamezna vrednota pomeni za izobraževalno organizacijo?
* Če so vrednotam dodani opisi, ali so ti razumljivi; ali je iz njih mogoče razbrati, kaj je vodilo in hkrati merilo ravnanja v tej izobraževalni organizaciji?
* Ali so vrednote zapisane tako, da posameznemu zaposlenemu lahko pomagajo pri ravnanju in presojanju svojega ravnanja?
* Ali so vrednote zapisane tako, da partnerjem in udeležencem izobraževanja sporočajo, kakšno ravnanje, kakšne odnose lahko pričakujejo v tej izobraževalni organizaciji?

**Primernost oblike**

* Ali je število vrednot primerno?
* Ali so v zapisih vrednot po nepotrebnem zapisane tuje besede, ki jih je mogoče lepo izraziti tudi v slovenščini?
* Ali je zapis vrednot pravopisno pravilen?